उन्होंने कहा कि मोदी सरकार खुद के बुने झूठ के जाल में फंस गई है। पार्टी ने कहा कि 36 राफेल विमान खरीदने पर सार्वजनिक खजाने को 41,000 करोड़ रुपए का घाटा होगा, जो उसी विन्यास (कंफीगेरेशन) के साथ खरीदा गया है, जिसके बारे में करार संप्रग के कार्यकाल में हुआ था। उस समय विमान की कीमत 526 करोड़ प्रति विमान थी, जो अब मोदी सरकार के कार्यकाल में बढक़र 1,670 करोड़ रुपए हो गई। सुरजेवाला ने कहा कि मोदी, निर्मला और अरुण जेटली ने ‘सफेद झूठ’ बोला, जब उन्होंने मोदी सरकार के पाप को छुपाने के लिए कहा कि भाजपा सरकार के कार्यकाल में खरीदा जा रहा विमान भारत द्वारा विशिष्ट बदलाव के स्तर पर अलग है।